
Ministru kabineta noteikumi Nr. 205
Rīgā 2022. gada 29. martā (prot. Nr. 18 25. §)
Grozījumi Ministru kabineta 2022. gada 11. janvāra noteikumos Nr. 29 "Noteikumi par valsts budžeta mērķdotāciju piemaksai pie mēnešalgas 2022. gadā pašvaldību un to izveidoto iestāžu sociālajiem darbiniekiem"
Izdoti saskaņā ar Sociālo pakalpojumu un sociālās palīdzības likuma 13. panta pirmās daļas 9. punktu
· Izdarīt Ministru kabineta 2022. gada 11. janvāra noteikumos Nr. 29 "Noteikumi par valsts budžeta mērķdotāciju piemaksai pie mēnešalgas 2022. gadā pašvaldību un to izveidoto iestāžu sociālajiem darbiniekiem" (Latvijas Vēstnesis, 2022, 10. nr.) šādus grozījumus:
· 1. Svītrot 3.1.3. apakšpunktu.
· 2. Svītrot 3.1.4. apakšpunktu.
· 3. Izteikt 10. punktu šādā redakcijā:
· "10. Ja notikušas izmaiņas un ir nepieciešams precizēt pieprasījumu, mērķdotācijas saņēmējs līdz 2022. gada 15. aprīlim, 10. jūlijam un 10. oktobrim iesniedz aktualizēto mērķdotācijas pieprasījumu par sociālajiem darbiniekiem (1. pielikums)."
· 4. Izteikt IV nodaļu šādā redakcijā:
· "IV. Noslēguma jautājumi
· 22. Noteikumi piemērojami ar 2022. gada 1. janvāri un ir spēkā līdz 2022. gada 31. decembrim.
· 23. Grozījums, kas paredz svītrot šo noteikumu 3.1.3. un 3.1.4. apakšpunktu, stājas spēkā 2022. gada 1. aprīlī."

